## Odluka o osnovicama osiguranja za obračunavanje i plaćanje doprinosa i za ostvarivanje prava iz mirovinskog i invalidskog osiguranja za osiguranike koji su na području Republike Hrvatske zaposleni ko

### NN 26/1994 (11.4.1994.), Odluka o osnovicama osiguranja za obračunavanje i plaćanje doprinosa i za ostvarivanje prava iz mirovinskog i invalidskog osiguranja za osiguranike koji su na području Republike Hrvatske zaposleni ko

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 196. stavka 1. pod c) Zakona o mirovinskom i invalidskom
osiguranju ("Narodne novine", broj 26/83, 5/86, 42/87, 34/89,
57/89, 40/90, 9/91, 26/93 i 96/93) i članka 6. točke 7. Statuta Republičkog
fonda mirovinskog i invalidskog osiguranja radnika Hrvatske ("Narodne
novine", broj 58/90, 21/92 i 116/93) Upravni odbor Republičkog fonda
mirovinskog i invalidskog osiguranja radnika Hrvatske na sjednici održanoj
22. ožujka 1994. donosi

## ODLUKU

### o osnovicama osiguranja za obračunavanje i plaćanje doprinosa i za ostvarivanje prava iz mirovinskog i invalidskog osiguranja za osiguranike koji su na području Republike Hrvatske zaposleni kod stranih i međunarodnih organizacija i ustanova, stranih konzularnih i diplomatskih predstavništava ili u osobnoj službi stranih državljana

1. Osnovice osiguranja koje se uzimaju za obračunavanje i plaćanje doprinosa
i za ostvarivanje prava iz mirovinskog i invalidskog osiguranja za osiguranike
koji su na području Republike Hrvatske zaposleni kod stranih i međunarodnih
organizacija i ustanova, stranih konzularnih i diplomatskih predstavništava
ili u osobnoj službi stranih državljana iz članka 14. stavka 1. točke 5.
Zakona o mirovinskom i invalidskom osiguranju određuju se prema stupnju
stručne spreme u dinarskoj protuvrijednosti DEM, prema srednjem tečaju
Narodne banke Hrvatske, prvoga dana mjeseca u kojem i dospijeva uplata
doprinosa i to:

1) za osobe koje imaju stručnu spremu sedmog ili osmog stupnja (visoka
stručna sprema) u dinarskoj protuvrijednosti od 301 DEM;

2) za osobe koje imaju stručnu spremu petog ili šestog stupnja (viša
stručna sprema, odnosno sprema visokokvalificiranog radnika), u dinarskoj
protuvrijednosti 288 DEM

3) za osobe koje imaju stručnu spremu trećeg ili četvrtog stupnja (srednja
stručna sprema, odnosno sprema kvalificiranog radnika), u dinarskoj protuvrijednosti
od 219 DEM;

4) za osobe koje imaju stručnu spremu prvog ili drugog stupnja (niža
stručna sprema, odnosno sprema polukvalificiranog radnik), u dinarskoj
protuvrijednosti od 164 DEM;

5) za osobe bez stručne spreme, u dinarskoj protuvrijednosti od 138
DEM.

2. Kada je ugovorena plaća, kao osnovica za obračunavanje i plaćanje
doprinosa uzima se ugovorena svota plaće ako je veća od osnovice osiguranja
iz točke 1. ove odluke.

3. Doprinos za mirovinsko i invalidsko osiguranje osoba iz točke 1.
ove odluke obračunava se i plaća prema Zakonom utvrđenoj stopi za osiguranike
koji su sami obveznici plaćanja doprinosa na pripadajuću osnovicu osiguranja.
Doprinos za mirovinsko i invalidsko osiguranje iz točke 2. ove odluke,
plaća se iz plaće prema Zakonom utvrđenoj stopi.

4. Za razdoblje koje prethodi mjesecu u kojem je pokrenut postupak za
utvrđivanje svojstva osiguranika, doprinos za mirovinsko i invalidsko osiguranje
obračunava se i plaća prema osnovici iz točke 1. ove odluke i po stopi
doprinosa koja vrijedi u vrijeme pokretanja postupka.

5. Osnovica za ostvarivanje prava iz mirovinskog i invalidskog osiguranja
osoba iz točke 4. ove odluke utvrđuje se u skladu s odlukom o osnovicama
osiguranja koje su se primjenjivale u razdobljima za koja se to osiguranje
priznaje.

6. Doprinos se plaća u roku 15 dana od dostave rješenja.

7. Obračunati doprinosi, iskazani u dinarskoj protuvrijednosti DEM,
plaćaju se na dan dospijeća. Obveznik plaćžanja doprinosa koji doprinose
ne uplati u roku dospjelosti dužan je platiti kaznene kamate na svotu doprinosa
koju nije pravodobno uplatio.

8. Usklađivanje svota, prema točki 1. ove odluke, obavljat će se tijekom
godine po službenoj dužnosti, bez donošenja rješenja.

9. Danom stupanja na snagu ove Odluke prestaje vrijediti Odluka o osnovicama
osiguranja koje se uzimaju za obračunavanje i plaćanje doprinosa i za određivanje
prava iz mirovinskog i invalidskog osiguranja za osiguranike koji su na
području Republike zaposleni kod stranih i međunarodnih organizacija i
ustanova, stranih konzularnih i diplomatskih predstavništava ili u osobnoj
službi stranih državljana ("Narodne novine", broj 77/93).

10. Ova odluka stupa na snagu osmoga dana nakon objave u "Narodnim
novinama", a primjenjivat će se od 1. siječnja 1994.

Klasa: 140-13/94-01/1157

Urbroj : 341-99-01/94-7

Zagreb, 22. ožujka 1994.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 26/1994-460
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)